recursal/SuperWikiNEXT-32B huggingface dataset:
**Łyskava** (valgevene keeles *Лыскава*, transkribeerituna **Lõskava**, *taraškievicas* kasutusel ka nimekuju *Лыскаў* (**Łyskaŭ**, transkribeerituna Lõskav), poola keeles *Łysków*) on agrolinnake (endine alev) Valgevenes Bresti oblastis Pružany rajoonis, Zielanievičy külanõukogu halduskeskus.

Asulas elas 2009. aasta seisuga 357 elanikku.

Asulas on keskkool, kultuurimaja ja raamatukogu. Tegutseb metsamajand.

Vaatamisväärsuseks on Łyskava lossi varemed (XV sajand), Łyskava klooster XVIII sajandist, katoliku kirik XVII sajandist ja õigeusu kirik aastast 1933. Łyskavasse on maetud Franciszek Karpiński.

Ajalugu
-------

Łyskava
Łyskavat on esimest korda mainitud aastal 1504. Aastal 1527 lasi Viciebski vojevood Maciej Kłoczko sinna ehitada katoliku kiriku. Pärast tema surma andis ta naine asula Bona Sforzale. XVI sajandil asus seal Leedu suurvürstide lauamõis; sinna rajati ka loss. Asula ise kuulus Navahrudaki vojevoodkonda ja Vaŭkavyski maakonda.

Aastal 1690 läks asula Bychowiecide suguvõsa valdusse. Aastal 1751 lubas toonane omanik J. Bychowiec Łyskavasse asuda Congregatio Missionise mungaordul; sinna rajati klooster ja kirik. Kloostri juures olid haigemaja, kool ja raamatukogu.

Aastast 1795 läks alev kolmandal Poola jagamisel Venemaa koosseisu. Łyskava oli valla keskuseks Grodno kubermangu Navahrudaki maakonnas. Aastal 1897 oli seal 868 elanikku. Alevis oli lisaks kirikutele veel sünagoog, seal oli kaks veskit, 4 kõrtsi ja 21 poodi. Alevis peeti kolm korda aastas laata. 

Pärast Esimest maailmasõda hakkas alev kuuluma Poola koosseisu, asudes Białystoki vojevoodkonnas ja Vaŭkavyski maakonnas. Aastal 1921 oli seal 899 elanikku. Aastal 1939 liideti asula Nõukogude Liiduga, kus see kaotas alevi staatuse. Aastal 1940 oli Łyskavas 1250 elanikku. Teise maailmasõja ajal aastal 1944 tapsid Saksa okupatsiooniväed 535 küla elanikku ja põletasid maha 90 maja.

Tuntud elanikke
---------------

* Jewno Azef - esseer, ohranka agent.
* Alaksandr Mikałaj Harain - Valgevene vaimulik
* Franciszek Karpiński - Poola luuletaja

Viited
------

1. ↑  "Arhiivikoopia". Originaali arhiivikoopia seisuga 26. juuni 2015. Vaadatud 29. septembril 2015.`{{netiviide}}`: CS1 hooldus: arhiivikoopia kasutusel pealkirjana (link)

Välislingid
-----------

|  |  |
| --- | --- |
|  | Pildid, videod ja helifailid Commonsis: **Łyskava** |

* Łyskava
**Antifeminism** on vastuseis feminismile või mõnele selle vormile.

Definitsioon
------------

Igapäevases kõnes kasutatakse antifeminismi kui vastuseisu feminismi pooldavale organisatsioonidele või poliitilisele liikumisele.[*viide?*]
Meesuuringute õpetlane Michael Kimmel määratleb antifeminismi kui "vastuseisu naiste võrdõiguslikkusele".[*viide?*]
On väidetud,[*viide?*] et on tehtud vähe uuringuid antifeminismist kui ühiskondliku liikumise kohta ning, et antifeminsm on tihti kui maskulinistlik väide, et mehed on kriisis, kuna ühiskond feminiseerub.

Hoiakud
-------

Mõned antifeministid on väitnud,[*viide?*] et feminism on kaasa toonud muutusi ühiskonna varasemates seksuaalsusega seotud normides, mis nende arvates kahjustab traditsioonilisi väärtusi või usulisi tõekspidamisi. Näiteks abielude vähenemist on nimetatud feminismi negatiivseks tagajärjeks. Paljud neist antifeministidest on naiste tööturul või poliitilistel ametikohtadel olemise vastu. Samuti on nad naiste hääletamisõiguste ja peres mehe olulise vähenemise vastu. Näiteks Paul Gottfried on öelnud,[*viide?*] et "Muutus naiste rollis on olnud sotsiaalne katastroof, mis jätkuvalt mõjutab pere". 

Enamik tänapäeva antifeministe on feminismi vastu pigem naturalistlikel kui religioossetel või traditsioonilistel põhjustel.[*viide?*] Nende jaoks on feminism kui meeste ja naiste kaasasündinud erinevuste eitamine ja kui inimeste programmeerinime nende bioloogiliste tendentside vastu. Antifeministid ka tihti leiavad,[*viide?*] et kuigi feminism võitleb võrdsuse eest, ignoreerib see meeste õigusi. Mõned antifeministid ka usuvad,[*viide?*] et feminism on jõudnud oma eesmärgini ning püüdleb nüüd selleni, et naistel oleks kõrgem staatus kui meestel.

Antifeminism kui äärmuslus
--------------------------

Kriitikud on väitnud,[*viide?*] et antifeminism või antifeministlikud liikumised feminismi vastu on kui katsed õõnestada põhjendatud muret naiste õiguste ja diskrimineerimise kohta pealt.

Vaata ka
--------

* maskulinism

Viited
------
Kálmán Kalocsay 1921. aastal
**Kálmán Kalocsay** (6. oktoober 1891 Abaújszántó – 23. veebruar 1976 Budapest) oli ungari esperantist, luuletaja ja tõlkija. Ta mõjutas oluliselt esperanto kirjanduse ja keele arengut. 

Kalocsay kirjutas esperantokeelseid luuletusi ning tõlkis kirjandust ungari keelest ja teistest Euroopa keeltest esperanto keelde. Teda tuntakse ka esperantokeelse nime **Kolomano Kaloĉajo** all.

Kalocsay hakkas esperanto keelt õppima 1911. aastal. Ta lõpetas gümnaasiumi Miskolcis ning õppis seejärel Budapesti Ülikoolis arstiteadust, mille lõpetas 1916. aastal ning töötas 1920–1966 infektoloogina Budapestis.

Tema esimene luulekogu "Mondo kaj Koro" ('maailm ja süda') ilmus 1921. aastal. Samal aastal ilmus tal ka kolm ungarikeelset luuletust ajakirjas Nyugat. 1931. aastal ilmunud luulekogu "Streĉita Kordo" ('pingule tõmmatud nöör') peetakse esperanto luuleklassikaks. 1932. aastal avaldas ta pseudonüümi **Peter Peneter** all erootilise luule kogu "Sekretaj Sonetoj" ('salajased sonetid').

Lisaks ilukirjandusele avaldas ta ka esperanto grammatika "Plena Gramatiko de Esperanto", stiilijuhendi "Lingvo – Stilo – Formo" ning koos Gaston Waringhieniga esperanto luule käsiraamatu "Parnasa Gvidlibro". Ta oli ka üks kaheköitelise esperantokeelse entsüklopeedia "Enciklopedio de Esperanto" koostajaid.

1991. aastal asutati Ungaris Kálmán Kalocsay Sõprade Selts.

Viited
------

1. ↑
2. ↑

Välislingid
-----------

|  |  |
| --- | --- |
|  | Pildid, videod ja helifailid Commonsis: **Kálmán Kalocsay** |
**Bahušeŭsk** (ka **Baguševsk**; poola keeles **Boguszewsk**) on alev Valgevenes Viciebski oblastis Sianno rajoonis, Bahušeŭski külanõukogu halduskeskus. 

Asulat läbib raudteeliin Viciebsk-Orša. Bahušeŭskis on kaks keskkooli, muusikakool, kultuurimaja, kaks raamatukogu. Tegutseb harrastusteater. Alevis on metsamajand ja mööblitehas, tegutseb kondiitritsehh.

Ajalugu
-------

Bahušeŭski kohal asus karjamõis, kus tegutses aastail 1854–1884 pruulikoda. Seal valmistati lätlasest meistri käe all õlut. Aastal 1901 valmis raudtee, kohalik mõisnik Boguszewski andis raudteejaama juurde rahvale maad ja selle ümber tekkis asula, mis sai mõisniku järgi oma nime. Aastal 1915 rajati asulasse saekaater. Aastast 1924 Valgevene NSV osa. Ametlikult sai Bahušeŭskist alev aastal 1938.

Viited
------

1. ↑  The population as of January 1, 2023 and the average annual population for 2022 in the Republic of Belarus by regions, districts, cities and urban-type settlements

Välislingid
-----------

* Alev Valgevene fotoentsüklopeedias
* Bahušeŭsk
**Antigeen** (ladina *antigenes*; lüh Ag) on selgroogse organismi tunginud võõraine (enamasti valk), mis seotakse spetsiifiliselt antikehaga või T-rakkude retseptoriga. Antigeenidena võivad toimida praktiliselt kõik bioloogilised makromolekulid: polüpeptiidid, polüsahhariidid, nukleiinhapped jt.

Antigeen on aine, mis stimuleerib antikehade teket; antigeeni, mis kutsub esile immuunvastuse, nimetatakse immunogeeniks.

Antigeen on üldiselt potentsiaalselt organismi kahjustav kehavõõras aine, mille sissepääs organismi põhjustab spetsiifiliste, nende vastu suunatud antikehade tekke, samuti lümfotsüütide aktiivseks muutumise.

Antigeenidena võivad toimida ka maomürgis sisalduvad molekulid, kui need kutsuvad pärast maohammustust nii madudel endil (maolt maole) kui ka teistel hammustada saanud loomadel esile antikehade tekke.

Antigeenid võivad organismi tungida naha, limaskestade, hingamis- ja seedetrakti kaudu.

Antigeenide loend (osaline)
---------------------------

* A-antigeen – erütrotsüütide (jt rakkude) pinnal olev A-vererühma antigeen
* Austraalia antigeen – B-hepatiidi pinnaantigeen
* B-antigeen – erütrotsüütide (jt rakkude) pinnal olev B-vererühma antigeen
* HL-antigeen (lüh HLA) – rakkude pinnal olev valk, mille alusel T-rakud tunnistavad oma organismi rakke

Vaata ka
--------

* Antigeendeterminant
* Immuunsus

Viited
------

1. ↑  Ain Heinaru (2012) "Geneetika", Tartu Ülikooli Kirjastus.

Välislingid
-----------

* Sissekanne Encyclopaedia Britannicas
**Franklin** Augustus **Alberger** (14. jaanuar 1825 Baltimore – 24. august 1877) oli Buffalo linnapea 2. jaanuarist 1860 6. jaanuarini 1862.

Ta sündis Baltimore'is lihakaupmees Job Albergeri perekonna kuuest lapsest vanimana. 1837 kolis perekond Buffalosse, kus isa pidas edasi sama ametit. Franklin sai vähe kooliharidust, kuid luges ahnelt harivat kirjandust, võttes iga päev raamatukogust mõne raamatu. Mängudes oli ta tavaliselt juht ning teda kutsuti nooremate laste tülisid lahendama. 

Ta jättis varakult kooli pooleli, et hakata isa juures poes tööle. Isal olid läheduses ka tapamajad. 1850 sai Franklin turulettide omanikuks. Hiljem liitus ta vendadega, kellel oli sealihakonservide ettevõte. 

Alberger oli poliitiline aktivist ning imetles Henry Clayd ja Viigide Parteid. Kui rajati Vabariiklik Partei, oli ta Buffalos üks selle juhte. 

1846 määrati ta raamatukogu nõukogu liikmeks. 1854 valiti ta *alderman* 'iks (linnanõukogu liikmeks) 11. linnajao poolt, 1859 9. linnajao poolt. 

22. oktoobril 1859 valisid vabariiklased ta linnapeakandidaadiks. 8. novembril 1859 toimusid valimised. Linnapeavalimistel sai Alberger 4445 häält demokraatide 4100 vastu. 

Albergeri palgaks linnapeana määras linnanõukogu (*Common Council*) 1600 USA dollarit. 2. jaanuaril 1860 tuli uus linnanõukogu esimest korda kokku ning Alberger andis ametivande. 

Albergeri programm 1860. ametisseastumiskõne ütles muuhulgas järgmist. Ummistunud sadamat, mis on suurim viljasadam maailmas, tuleb süvendada. Koolikorraldusega, mis näeb ette vaeste kodanike lastele tasuta hariduse andmist, on lepitud hoolimata maksukoormast. Turgude rajamiseks on liiga palju raha kulutatud. Tuletõrje on heas korras, kasutusele on võetud auru-tuletõrjeauto. Politsei koosseisu tuleb kärpida. Trammid on hästi vastu võetud. Kavas on ehitada sild üle Niagara jõe.

7. jaanuaril 1861 pidas Alberger aastakõne linnanõukogu ees, kus ta ütles muuhulgas järgmist. Linna kulutusi on võrreldes eelnevate aastatega vähendatud. Sellega kaasnev maksukoormuse alanemine on julgustanud linna kodanikke rajama uusi ettevõtteid ja võõraid investeerima. Sadama süvendamine tuleb aasta alguses lõpule viia. Möödunud aastal osteti kaks auru-tuletõrjeautot ja üks peaks varsti veel ostetama. Osa tuletõrjeüksusi tuleb laiali saata. Politseinike arvu ei tule mitte vähendada, nagu eelmisel aastal öeldud, vaid hoopis suurendada.
? Bahreini riigi- ja rahvuslipp. Proportsioonid 3:5.
**Bahreini lipp** (araabia keeles علم البحرين) on Bahreini ametlik lipp. See on kasutusel nii riigi- kui ka rahvuslipuna.

Praegune lipp on Bahreinis kasutusel alates 2002. aastast. Esimene Bahreini lipp, mida kasutati 18. sajandi lõpus ja 19. sajandi alguses, oli üleni punane. Kui 1820. aastal sõlmis Bahrein Suurbritanniaga merenduslepingu, siis lisati lipu vasakusse serva kahe riigi vahelise rahu märgiks vertikaalne valge riba.

Sakiline serv punase ja valge värvi vahel võeti kasutusele 1932. aastal, et eristada seda muudest sarnastest lippudest piirkonnas. Esialgu moodustasid sakilise serva 28 punase värvi sisse lõikuvat valget kolmnurka. Kindlaks määrati ka lipu proportsioonid, mis olid sel ajal 9:13.

19. augustil 1972 muudeti lipp lihtsamaks, vähendades valgete kolmnurkade arvu sakilises eraldusjoones kahekümne kaheksalt kaheksale.

16. veebruaril 2002 muudeti lippu veel kord, vähendades valgete kolmnurkade arvu sakis viiele. Nende arv vastab nüüd islami viiele sambale, milleks on usutunnistus, palvus, annetamine, palverännak ja paast. Lipu ametlikud proportsioonid on 3:5.

Vaata ka
--------

* Bahreini vapp

Välislingid
-----------

* Bahreini lipp andmebaasis *Flags of the World* (*inglise keeles*)
**Synergium** on Balti riikides tegutsev ettevõte, mis pakub lokaliseerimis- ja tõlketeenuseid. 

2005. aastal asutatud ettevõttes töötab poolsada põhikohaga tõlkijat, toimetajat ja tehnilist töötajat; partnervõrgustikku kuulub umbes 1000 välispartnerit.[*viide?*] Ettevõtte peakontor asub Vilniuses, üks esindusi tegutseb ka Eestis.

Teenused
--------

Synergium pakub lokaliseerimis- ja tõlketeenuseid globaalselt tegutsevatele ettevõtetele. Ettevõte spetsialiseerub järgmiste valdkondade tehniliste dokumentide tõlkimisele ja lokaliseerimisele: autotööstus, tarbeelektroonika, rahandus, IT, õigusalane dokumentatsioon, masinaehitus, bioteadused ja turism.

Synergiumis kasutatav tehnilise tõlke protsess vastab standardi EN 15038 nõuetele ja koosneb järgmistest etappidest: tõlkimine, kontrollimine, toimetamine, tehniline ülevaatus, korrektuur ja lõppkontroll.

### Veebisaidi või tarkvara lokaliseerimine

Veebisaidi või tarkvara lokaliseerimise protsess hõlmab kolme etappi: tõlkimine, toimetamine ja korrektuur (TEP). 

Veebisaidi või tarkvara lokaliseerimise toimetamise etapp hõlmab grammatika ja stiili kontrollimist jm. Lokaliseerimisspetsialistid saavad tõlgitud ja korrektuuri läbinud tekstid üles laadida sisuhaldussüsteemi (CMS)), millega tagatakse nõutav kujundus ja vorming.

Peamised tõlkesuunad
--------------------

Ida-Euroopa keeled (eesti, bulgaaria, vene, tšehhi, ukraina, ungari, saksa, slovaki, läti, leedu, poola), SRÜ keeled (armeenia, aserbaidžaani, kasahhi, usbeki, türkmeeni).

Tunnustus
---------

* 2011 – edukate ettevõtete loendites Deloitte Fast 500 ja Technology 50 Central Europe
* 2011 – GAZELLE'i parima Leedu tõlketeenuste osutaja auhind
* 2011 – Leedu esikümnes kategoorias Customer Focus European Business Awards

Liikmesus
---------

* Astus Euroopa keeleühingusse European Language Industry Association (ELIA) 2010. aastal.
* Astus ühendusse Globalization and Localization Association (GALA) 2009. aastal.
* Synergiumi tippjuht Mindaugas Kazlauskas oli ühenduse European Language Industry Association (ELIA) nõukogu liige 2012. aastal.

Viited
------

1. ↑  SYNERGIUM augo sparčiausiai iš vertimo bendrovių Lietuvoje ir vėl tapo „gazele"
2. ↑  "2011 Country Representatives". Originaali arhiivikoopia seisuga 18. november 2012. Vaadatud 3. detsembril 2012.
3. ↑  "ELIA Newsletter December 2010". Originaali arhiivikoopia seisuga 6. jaanuar 2011. Vaadatud 1. augustil 2014.

Välislingid
-----------

* Synergiumi veebisait
**Frankie Valli** (sünninimi **Francesco Stephen Castelluccio**; sündinud 3. mail 1934 Newarkis, New Jersey osariigis) on USA laulja, kes on eelkõige tuntud 1960. aastatel tegevust alustanud vokaalansambli The Four Seasons solistina.

The Four Seasonsiga on tal USA edetabelis 29 ja sooloartistina üheksa esineljakümne hitti. The Four Seasonsiga laulis ta kuulsaks sellised laulud nagu "Sherry" (1962), "Big Girls Don't Cry" (1962), "Walk Like a Man" (1963), "Rag Doll" (1964), "Can't Take My Eyes Off You" (1967) ja "December, 1963 (Oh, What a Night)" (1975). Tema soololauludest on edetabelite tippu jõudnud "My Eyes Adored You" (1974) ja muusikalise noortekomöödiafilmi "Grease" samanimeline tunnuslaul (1978).

Valli on tuntud oma ebatavaliselt tugeva falseti poolest.

1990. aastal võeti Valli ja kolme teist The Four Seasonsi algkoosseisu liiget – Tommy DeVito, Nick Massi ja Bob Gaudio – vastu Rock'n'rolli Kuulsuste Halli. Ajakiri Rolling Stone on valinud Valli saja kõigi aegade parima laulja seas 80. kohale.

Viited
------

1. ↑  "100 Greatest Singers of All Time". Rolling Stone. 3.12.2010. Vaadatud 30.12.2021
Linamägi
**Dubingiai loss** on Asveja järvesaarele (tänapäeval poolsaar) ehitatud linnus Leedus Dubingiais. Sealse linnuse ase on Leedu alade suurim.

Kirjalikes allikates on Dubingiai lossi esmamainitud XIV sajandil. Linnus rajati ilmselt XIV sajandi alguses Asveja järves asuvale 500 meetri pikkusele ja kuni 220 meetri laiusele saarele, tõkestamaks Liivi ordu teed Vilniuse suunas. 

Vytautase valitsemise ajal 15. sajandi alguses rajati vana lossi asemele uus. Aastaks 1430 oli selle juurde kujunenud asula ja lossi ehitatud ka katoliku kirik. Samal sajandil anti loss Radziwillide valdusse. Dubingiai sai üheks selle Biržai-Dubingiai suguvõsaliini keskustest. Dubingiaist sai ka Vilniuse vojevoodkonda kuuluva Dubingiai hertsogkonna keskus. Aastail 1547–1548 elas sealses lossis viis kuud Barbara Radziwiłłówna.

Aastal 1565 andis Mikołaj Radziwill Punane sealse kiriku kalvinistide valdusse ning Dubingiai kujunes üheks reformatsiooni keskuseks Leedu aladel. Aastal 1620 rajas Janusz Radziwiłł vana kiriku asemele uue kivist kirikuhoone, mis aga aastal 1735 maha põles.

XVIII sajandil jäeti loss maha. Napoleon Orda lossivaremeid kujutavate maalide põhjal võib oletada, et see oli lihtne nelja müüri ja ühe kõrge torniga ehitis.

Linnuse juures on korduvalt tehtud arheoloogilisi uuringuid. Esimesed neist leidsid aset aastal 1939, mil hoovil tegi kaevamisi Vytautas Suure kultuurimuuseum. Muuseum viis seal kaevamisi läbi ka aastail 1969, 1979 ja 1987. Kaevamistööde käigus avastati lossihoovist XV–XVI sajandil püstitatud kivihoonete jäänuseid ja tuvastati lossimüüride ning kiriku asukohad XVII sajandil.

Aastail 2003–2011 viidi linnusehoovis läbi arheoloogilised uuringud, mille käigus avastati mitme Radziwillide suguvõsa liikme matmispaigad. Nende ümbermatmistseremoonia ajal aastal 2009 lubasid Radziwillid sealse kalvinistliku kiriku taastada.

* Linnuse varemedLinnuse varemed
* Vaade linnamäelt AsvejaleVaade linnamäelt Asvejale
* Kiriku müürijäänusedKiriku müürijäänused

Viited
------

1. ↑  Дубінкаўскі замак // ВКЛ. Энцыкл. Kd. 3. — Менск, 2010. lk. 205
2. ↑  *Dubingių pilis.* Visuotinė lietuvių enciklopedija, Kd. V (Dis-Fatva). – Vilnius: Mokslo ir enciklopedijų leidybos institutas, 2004. 170 lk.
3. ↑  Litwa żegna Radziwiłłów

|  |  |
| --- | --- |
|  | Pildid, videod ja helifailid Commonsis: **Dubingiai loss** |
**Bagrationi dünastia** (ბაგრატიონი) on Gruusia valitsejasugu, maailma üks vanimaid kuninglikke dünastiaid. 

Bagrationide suguvõsavapp
Bagrationid loevad oma minevikku tagasi Taavetini, piiblitegelaseni, kes võitles Koljatiga. Nad on vanim perekond õigeusu kirikus. Nad valitsesid Speri (nüüd Ispiri) üle ja olid Samtzkhe ja Klardžeti kubernerid. Pärslased nimetasid liikmeid Bagrationide hulgast *marzpani* (asekuninga) ametisse juba enne 628. aastat.

Bagrationi dünastia valitsetud Suur-Armeenia (884-962)
9. sajandi esimestel kümnenditel vallutas Bagrationi dünastiast Ašot I araablastelt tagasi mitmeid Lõuna-Ibeeria alasid. Saavutades mõjuvõimu Kartli üle, sai Ašot I aastal 809 Kartli eristaviks. Ašot tunnistas Bütsantsi oma süseräänina ning ühendas Tao ja Klarjeti vürstiriigid ja Šavšeti, Khikhata, Samtshe, Trialeti, Džavahhethi ning Ašotsi krahvkonnad ühtseks Tao-Klarjeti kuningriigiks. Formaalselt allus see Bütsantsile, kuid tegelikult oli tegu iseseisva riigiga, mille keskus oli Artanuji. *Kouropalatēs* Davith Bagrationi laiendas oma valdusi, vallutades Theodossiopolise ning Armeenia provintsi Basiani. Samuti kehtestas ta protektoraadi Armeenia provintside Kharqi, Apakhuni, Malazgirti ja Ahlati üle.

Ašot I poja-pojapoeg Adarnas II sai esimeseks grusiinide kuningaks aastal 888.

Esimene ühendatud Gruusia kuningriik loodi 10. sajandi lõpus, mil *kouropalatēs* Davith vallutas Kharthli-Ibeeria krahvkonna. Kolm aastat hiljem päris Davithi kasupoeg Bagrat III oma onu Theodosius Pimeda surma järel Abhaasia trooni. 1001. aastal päris Bagrat III ka Tao-Klarjeti ning aastatel 1008–1010 vallutas ta Kahhethi ja Ereti ning sai esimeseks Gruusia kuningaks, kes valitses nii maa ida- kui lääneosa üle.

Viited
------

1. ↑  The Bagrationi (Bagration) Dynasty

|  |  |
| --- | --- |
|  | Pildid, videod ja helifailid Commonsis: **Bagrationi dünastia** |
Sylvi Listhaug (2018)
**Sylvi Listhaug** (sündinud 25. detsembril 1977 Ålesundis) on Norra poliitik, ta kuulub Progressipartei ridadesse. Ta oli aastatel 2013–2015 Norra põllumajandus- ja toitlustusminister, 16. detsembrist 2015 kuni 17. jaanuarini 2018 oli ta Norra immigratsiooni- ja integratsiooniminister, 17. jaanuarist 2018 kuni 20. jaanuarini 2018 oli ta Norra justiits-, ühiskondliku julgeoleku ja immigratsiooni minister.

Ta sündis aastal 1977 Ålesundis, kasvas üles Ørskogi vallas Møre og Romsdali maakonnas. Aastal 1995 töötas ta Ørskogi vanadekodus. Aastatel 1996–2000 õppis ta Volda kõrgkoolis (*Høgskulen i Volda*) ajalugu ja sotsiaalteadusi.

16. oktoobrist 2013 kuni 16. detsembrini 2015 oli ta Norra põllumajandus- ja toitlustusminister. 16. detsembrist 2015 kuni 17. jaanuarini 2018 oli ta Norra immigratsiooni- ja integratsiooniminister. 16. detsembrist 2015 kuni 17. jaanuarini 2018 oli ta Norra immigratsiooni- ja integratsiooniminister.

Isiklikku
---------

Ta on abielus Espen Espesetiga, neil on tütar ja kaks poega.
Terence Kongolo (2014)
**Terence Kongolo** (sündinud 14. veebruaril 1994 Fribourgis Šveitsis) on Hollandi jalgpallur, kes mängib kaitsjana Premier League'i klubis Fulham.

Ta on Kongo DV päritolu, sündinud Šveitsis, üles kasvanud Hollandis ja esindanud koondises Hollandit.

Ta alustas karjääri Hollandi klubis Feyenoord. Esimese profilepingu sõlmis ta klubiga 2010. aastal. Hollandi kõrgliigas tegi ta klubi meeskonnas debüüdi hooajal 2011–12. Regulaarselt kuulus ta klubi meeskonda alates hooajast 2013–14. Hooajal 2016–17 tuli ta klubiga Hollandi meistriks; Amsterdami Ajaxit edestati kõigest ühe punktiga. Samal hooajal lõi ta ka oma ainsa värava Hollandi kõrgliigas: 25. septembril 2016 mängus Roda vastu, vormistades Feyenoordi 5:0 võidu.

2017. aasta juulis sõlmis ta lepingu Prantsusmaa kõrgliiga klubiga Monaco. Hooaja esimesel poolel pääses ta Prantsusmaa kõrgliigas väljakule vaid kolmel korral ning suundus 2018. aasta jaanuaris laenule Inglismaa kõrgliiga klubisse Huddersfield Town. 2018. aasta juunis sõlmis ta klubiga püsilepingu. Tegemist oli klubi seni suurima ostuga. Esimese värava Premier League'is lõi ta 4. detsembril 2018 mängus Bournemouthi vastu. 2020. aasta oktoobris sõlmis ta lepingu Fulhamiga.

Kongolol oli võimalus valida, kas mängida Šveitsi, Kongo DV või Hollandi koondises. Ta kuulus Hollandi noortekoondistesse ning tegi Hollandi rahvuskoondises debüüdi 17. mail 2014 sõprusmängus Ecuadori vastu. Samal aastal valiti ta Hollandi koondisse maailmameistrivõistlusteks. Ta pääses maailmameistrivõistlustel väljakule vaid ühes mängus: viimases alagrupimängus Tšiili vastu.

Saavutused
----------

Feyenoord
* Eredivisie: 2016–17
* KNVB beker: 2015–16

Viited
------

1. ↑  "Terence Kongolo naar AS Monaco". feyenoord.nl. 3.7.2017. Vaadatud 5.12.2018
2. ↑  "LOAN: TERENCE KONGOLO JOINS FROM MONACO". htafc.com. Huddersfield Town A.F.C. 2.1.2018. Vaadatud 5.12.2018
3. ↑  "Terence Kongolo: Huddersfield sign Dutch defender from Monaco for club-record fee". bbc.co.uk. BBC. 8.6.2018. Vaadatud 5.12.2018
4. ↑  "Bournemouth 2–1 Huddersfield. bbc.com. 4.12.2018. Vaadatud 5.12.2018

| * v
* r
Hollandi koondis  –  2014. aasta jalgpalli maailmameistrivõistlused |
| --- |
| 

* 1 Cillessen
* 2 Vlaar
* 3 De Vrij
* 4 Martins Indi
* 5 Blind
* 6 De Jong
* 7 Janmaat
* 8 De Guzmán
* 9 Van Persie  (c)
* 10 Sneijder
* 11 Robben
* 12 Verhaegh
* 13 Veltman
* 14 Kongolo
* 15 Kuyt
* 16 Clasie
* 17 Lens
* 18 Fer
* 19 Huntelaar
* 20 Wijnaldum
* 21 Depay
* 22 Vorm
* 23 Krul
* Treener: Van Gaal

 | Holland |
**Teresa Gerarda Żylis-Gara** (23. jaanuar 1930 Landwarów – 28. august 2021) oli poola ooperilaulja, sopran. 

Tema karjääri kõrgaeg oli aastatel 1950–1990.

Karjäär
-------

Varssavis võidetud noorte lauljate konkurss kindlustas talle 1956. aastal esimese rolli Krakovi ooperis, Münchenis pälvitud preemia viis Żylis-Gara Saksa suuremate ooperiteatrite lavadele ja Glyndebourne'i festivalile Inglismaal. 

Tõeline läbimurre leidis aset 1966. aastal Pariisi Ooperis, kus sopran lummas publikut donna Elvirana Mozarti ooperis "Don Giovanni". Sellest rollist sai alguse Żylis-Gara tähelend. Legendaarne dirigent Herbert von Karajan oli kuuldud Mozarti tõlgendusest nii lummatud, et kutsus laulja endaga Salzburgi festivalile. Samal aastal järgnesid peaosad Londoni Covent Gardenis, San Francisco ja New Yorgi Metropolitan Opera lavastustes.

Pärast seda, kui ta oli saanud maailmas kuulsaks, käis Euroopa juhtivate ooperiteatrite vahel soprani nimel terav võitlus – nii oli Żylis-Gara eri aastatel juhtiv solist La Scalas, Viini, Hamburgi ja Berliini Ooperis ning Moskva Suures Teatris. Kokku oli laulja aktiivses repertuaaris karjääri tippajal 24 rolli. Tema lavapartnerite hulka kuuluvad sellised esimese suurusjärgu staarid nagu Carlo Bergonzi, José Carreras, Franco Corelli, Plácido Domingo, Nikolai Giaurov, Sherrill Milnes, Luciano Pavarotti, Rugiero Raimondi ja Jon Vickers. 

Elu lõpuperioodil resideeris Teresa Żylis-Gara Monacos, kus ta tegi peamiselt pedagoogitööd. Samas jagas kogenud sopran oma teadmisi vokaaltehnikast ja interpretatsioonist ka meistrikursustel Euroopas ja Ameerika Ühendriikides. 

Teresa Żylis-Gara on viibinud ka Eestis. 2009. aastal juhtis ta Klaudia Taevi nimelise rahvusvahelise noorte ooperilauljate konkursi žüriid Pärnus.

Viited
------

1. ↑  "PromFest 2009".

Välislingid
-----------

* Biograafia
**Biosaadavus** on mitmes teaduses, nagu biokeemias, molekulaarbioloogias, toitumisteaduses ja farmakokineetikas, kasutatav mõiste.

Farmakokineetikas
-----------------

Farmakokineetika mõiste, mis näitab, kui suur osa manustatud ravimist või keemilisest ühendist jõuab muutumatul kujul süsteemsesse vereringesse. Biosaadavust väljendatakse protsentuaalselt.

Biosaadavuse määr kõigub sõltuvalt ravimi manustamisviisist laialdastes piirides. Veenisisese manustamise korral on ravimi biosaadavus 100%. Suukaudsel manustamisel on ravimi biosaadavus tunduvalt väiksem, sest suur osa ravimist peale seedetraktist imendumist läbib maksa ja allutatakse seal esmasele maksapassaažile. Väga madal on ravimi biosaadavus nahapealsel manustamisel, mille puhul süsteemsesse vereringesse satub minimaalne kogus ravimit – näiteks jooditinktuuriga peitsimisel desinfektsiooni eesmärgil või naha seenhaiguste ravil lokaalselt toimivate preparaatidega – klotramisool, travokort.

Toitumisteaduses
----------------

Toitumisteadustes käsitletakse biosaadavusena toitaine ja/või selle osa (fraktsiooni) võimaliku seedimise, imendumise, toime ja metaboolse taasringlemisega seonduvat, normaalsete metaboolsete radade kaudu.

Viited
------

1. ↑  INTERNATIONAL UNION OF PURE AND APPLIED CHEMISTRY JOINT COMMITTEE OF INTERNATIONAL UNION OF NUTRITIONAL SCIENCES ANDIUPAC COMMISSION ON FOOD, "LEXICON OF LIPID NUTRITION (IUPAC Technical Report)", Pure Appl. Chem. Vol. 73, No. 4, pp. lk 691, 685–744, 2001. Veebiversioon (vaadatud 05.08.2013)
**Hemiksem** (vanemas kirjapildis ka *Heymissen* või *Hemixem*) on hollandikeelne vald ja asula Belgias Flandria piirkonnas Antwerpeni provintsis, Schelde jõe kallastel.

Hemiksemis asub tsistertslaste ordu poolt 1243. aastal rajatud St Bernardi kloostrikirik (*Sint-Bernardusabdij van Hemiksem*; *Abdij Sint-Bernaerdts aan de Schelde*).

* 
* Endine raekodaEndine raekoda
* 
*

Viited
------

1. ↑  Bevolking per gemeente op 1 januari 2020

Välislingid
-----------

 Hemiksem – pildid, videod ja helifailid Wikimedia Commonsis
* Koduleht (hollandi keeles)

Antwerpeni provintsi vallad

Aartselaar **·** Antwerpen **·** Arendonk **·** Baarle-Hertog **·** Balen **·** Beerse **·** Berlaar **·** Boechout **·** Bonheiden **·** Boom **·** Bornem **·** Borsbeek **·** Brasschaat **·** Brecht **·** Dessel **·** Duffel **·** Edegem **·** Essen **·** Geel **·** Grobbendonk **·** Heist-op-den-Berg **·** Hemiksem **·** Herentals **·** Herenthout **·** Herselt **·** Hoogstraten **·** Hove **·** Hulshout **·** Kalmthout **·** Kapellen **·** Kasterlee **·** Kontich **·** Laakdal **·** Lier **·** Lille **·** Lint **·** Malle **·** Mechelen **·** Meerhout **·** Merksplas **·** Mol **·** Mortsel **·** Niel **·** Nijlen **·** Olen **·** Oud-Turnhout **·** Putte **·** Puurs-Sint-Amands **·** Ranst **·** Ravels **·** Retie **·** Rijkevorsel **·** Rumst **·** Schelle **·** Schilde **·** Schoten **·** Sint-Amands **·** Sint-Katelijne-Waver **·** Stabroek **·** Turnhout **·** Vorselaar **·** Vosselaar **·** Westerlo **·** Wijnegem **·** Willebroek **·** Wommelgem **·** Wuustwezel **·** Zandhoven **·** Zoersel **·** Zwijndrecht
**Hempeli paradoks** on 1940. aastatel Carl Gustav Hempeli esitatud paradoks. See põhineb Nicod' kriteeriumil ning seisneb selles, et kõik, mis kinnitab üht hüpoteesi, kinnitab ka sellega loogiliselt võrdväärset hüpoteesi.

Näiteks kui tõstatame hüpoteesi, et "Kõik hundid on hallid", siis selle hüpoteesi üheks võimalikuks tõestuseks oleks, et täna metsas nägin hunti, kes oli just nimelt hall, ja mingit muud värvi hunti pole ma kunagi näinud. Sellega loogiliselt võrdväärne hüpotees oleks "Kõik mittehallid asjad on mittehundid". Selle hüpoteesi tõestuseks sobiks näiteks punane auto. Seega peaks punase auto nägemine kinnitama, et kõik mittehallid asjad on mittehundid ja sellest tulenevalt ka seda, et kõik hundid on hallid. Kuid järele mõeldes tundub punase auto nägemine "Kõik hundid on hallid" hüpoteesi kohta täiesti mõttetu ja ebavajalik.

### Võimalikud lahendused

Paradoksi lahendusi on pakutud mitmeid.

* Mõned lahendused
	+ Lihtsalt eitada põhimõtet, et kui mingi tõend kinnitab üht hüpoteesi, siis peab ta kinnitama ka sellega loogiliselt võrdväärset hüpoteesi.
	+ Nõustuda järeldusega, et seesugune tähelepanek on siiski tähtis, kuigi väga nõrgalt.
	+ Piirata selliseid üldistusi, mida saab kinnitada vaid mõne üksikjuhuga.

Teist pakutud lahendust pooldas ka Hempel ise. Hempeli paradoks sunnib samuti sügavamalt uurima Nicod' kriteeriumi tõesust.
Ferland Mendy (2017)
**Ferland Sinna Mendy** (sündinud 8. juunil 1995 Meulan-en-Yvelines'is) on Prantsusmaa jalgpallur, kes mängib vasakkaitsjana Hispaania kõrgliiga klubis Madridi Real ja Prantsusmaa jalgpallikoondises.

Ta alustas klubikarjääri Le Havre'is. Klubi põhimeeskonnas debüteeris ta Prantsusmaa esiliigas 2015. aastal. 2017. aasta juunis liitus ta Prantsusmaa kõrgliiga klubiga Lyoni Olympique. Hooaegadel 2017–18 ja 2018–19 valiti ta Prantsusmaa kõrgliiga hooaja sümboolsesse koosseisu.

2019. aasta juunis sõlmis ta kuueaastas lepingu Madridi Realiga. Esimese värava Hispaania kõrgliigas lõi ta 13. juulil 2020 mängus Granada vastu.

Debüüdi Prantsusmaa jalgpallikoondises tegi Mendy 2018. aasta novembris mängus Uruguay vastu.

Välislingid
-----------

 Ferland Mendy – pildid, videod ja helifailid Wikimedia Commonsis
* Profiil Madridi Reali kodulehel

| * v
* r
Madridi Reali mängijad  –  La Liga |
| --- |
| 

* 1 Courtois
* 2 Carvajal
* 3 Militão
* 4 Alaba
* 5 Vallejo
* 6 Nacho
* 7 Hazard
* 8 Kroos
* 9 Benzema
* 10 Modrić
* 11 Asensio
* 12 Camavinga
* 13 Lunin
* 14 Casemiro
* 15 Valverde
* 16 Odriozola
* 17 Vázquez
* 18 Tchouaméni
* 19 Ceballos
* 20 Vinícius Jr.
* 21 Rodrygo
* 22 Rüdiger
* 23 Mendy
* 24 Mariano
* Treener: Ancelotti

 |
**Friedrich Hartmann Barisien** (24. veebruar 1724 Coburg, Saksamaa – 30. august 1796 Jelgava, Läti) oli prantsuse päritolu baltisaksa maalikunstnik ja teatridekoraator.

Elukäik
-------

Friedrich Hartmann sündis 1724. aastal Coburgi linnas Sachsen-Saalfeldi hertsogkonnas (praegusel Baieri liidumaal Saksamaal). Tema vanaisa oli Louis XIV õukonna arhitekt, kuid oli Pariisist Dresdenisse põgenenud ja võttis Sachsenis endale perekonnanime Parisien, mis mugandati hiljem nimeks Barisien.

Friedrich Hartmanni isa oli kunstsepp. Isalt õppis ta käsitööd ning lõpetas seejärel Dresdenis joonistus- ja maalikooli. 1750. aastal asus ta Venemaale, töötas Astrahanis, Holsteinis ja Oranienbaumis. 1756. aastal elas Friedrich Hartmann Barisien Peterburis ja Moskvas, sh Vene tsaar Peeter III juures Peterhofi lossis. 1767. aastal kolis ta Riiga. 1770-1778 töötas ta Jelgavas (Miitavis) Kuramaa hertsogi Peter von Bironi õuemaalija ja tema kunstigalerii inspektorina. Bironi juures hakkas ta tegelema ka teatridekoratsioonide maalijana, kujundas Miitavi ja Rundale lossi ruume. 1772. aastal oli ta ka Põltsamaa lossi omaniku Johann Woldemar von Lauw' teenistuses. 1787. aastal andis Peterburi Kunstide Akadeemia talle 102-aastase Christina Linki portree eest (1768, Läti Kunstimuuseumis Riias) akadeemiku nimetuse. Alates 1795. aastast oli ta Riia maalijate tsunfti liige. Suri 1796. aastal Miitavis. 

Viljeles portree-, maastiku- ja monumentaalmaali ning tegi teatridekoratsioone. Mitu Barisieni portreed on korratud graafikas. Varasem looming on rokokoolik, 1780. aastate lõpus sai valdavaks asjalik ja kaine klassitsistlik kujutusviis. Tähtsamad teosed: Jelgava lossi maalid, Tsarskoje Selo vaated (Suur loss, Tsarskoje Selo), ooperi "Kyros ja Kassandra" dekoratsioonid (Jelgava õukonnateater, 1783), Kuramaa hertsogi P. Bironi portree (1781, Rundale lossimuuseum), Autoportree pojaga (1786, Vene Muuseum Peterburis), Reinhold Gustav Ungern-Sternbergi portree (Eesti Kunstimuuseumis).

Teoseid
-------

* Mehe portree EKM M 6234Mehe portree EKM M 6234
* Põltsamaa loss talvel EKM M 3699Põltsamaa loss talvel EKM M 3699
* Peter von Bironi portreePeter von Bironi portree
* Põltsamaa lossi vaade EKM M 3700Põltsamaa lossi vaade EKM M 3700
* Dorothea von Medem tütardegaDorothea von Medem tütardega
* Anna Charlotte Dorothea von Bironi portreeAnna Charlotte Dorothea von Bironi portree
* Printsess Caroline Louise of Waldeck and Pyrmont portreePrintsess Caroline Louise of Waldeck and Pyrmont portree
* Jakob Šubski portreeJakob Šubski portree
* Kuramaa hertsoginna Benigna Gottliebe von Trotta portreeKuramaa hertsoginna Benigna Gottliebe von Trotta portree

Kirjandus
---------

* Wilhelm Neumann. Von baltischer Malerei. - Kunstbeilage des Rigaer Tageblatts, 1911, nr 6.
* Wilhelm Neumann. Aus alter Zeit. Riga, 1913
* Woldemar Waga. Das Schloss Põltsamaa, ein Denkmal der Kunst des 18. Jahrhunderts in Estland. Tartu, 1931.
* Juta Keevallik. Märkmeid portreemaalist Eestis 18. sajandil. - Töid kunstiteaduse ja kriitika alalt. Nr 3. Tallinn, 1980
**Aprelevka** on linn Venemaal Moskva oblastis Naro-Fominski rajoonis. Asub 25 km Moskvast edelas.

Asundus tekkis 1899. aastal raudteejaama juurde, linnaõigused sai 1961. aastal.

Linnas asus 1910. aastast vinüülplaaditehas, millest sai Venemaa ja Nõukogude Liidu suurim, kuid nüüdseks on see tegevuse lõpetanud.

Viited
------

1. ↑  "Rahvaloenduse andmed". Originaali arhiivikoopia seisuga 30. august 2011. Vaadatud 20. augustil 2011.

Välislingid
-----------

* Aprelevka koduleht

Moskva oblasti vapp
Moskva oblasti linnad

Aprelevka  | Balašihha  | Beloozjorski  | Bronnitsõ  | Dedovsk  | Dmitrov  | Dolgoprudnõi  | Domodedovo  | Drezna  | Dzeržinski  | Dubna  | Elektrogorsk  | Elektrostal  | Elektrougli  | Frjazino  | Golitsõno  | Himki  | Hotkovo  | Istra  | Ivantejevka  | Jahroma  | Jegorjevsk  | Kašira  | Klin  | Kolomna  | Koroljov  | Kotelniki  | Krasnoarmeisk  | Krasnogorsk  | Krasnozavodsk  | Krasnoznamensk  | Kubinka  | Kurovskoje  | Likino-Duljovo  | Ljubertsõ  | Lobnja  | Lossino-Petrovski  | Luhhovitsõ  | Lõtkarino  | Možaisk  | Mõtištši  | Naro-Fominsk  | Noginsk  | Odintsovo  | Orehhovo-Zujevo  | Ozjorõ  | Pavlovski Possad  | Peresvet  | Podolsk  | Protvino  | Puškino  | Puštšino  | Ramenskoje  | Reutov  | Rošal  | Ruza  | Sergijev Possad  | Serpuhhov  | Solnetšnogorsk  | Staraja Kupavna  | Stupino  | Šatura  | Štšolkovo  | Zaraisk  | Zvenigorod  | Žukovski  | Taldom  | Tšehhov  | Tšernogolovka  | Vereja  | Vidnoje  | Volokolamsk  | Voskressensk  | Võssokovsk
| Teenistuskäik |
| --- |
| **Nimi** | 
Eva / Bungsberg |
| **Omanik** | 
China Rhederei AG |
| **Ehitaja** | Howaldtswerke, Hamburg |
| **Üle antud** | 
1924 |
| **Saatus** | 
Uppus 24. märtsil 1943 |
| **Märkused** | 
Kere number 646 |
| Laeva üldandmed |
| **Tonnaaž** | 
1540 brt |
| **Pikkus** | 
75,9 m |
| **Laius** | 
11,6 m |
| **Peamasinad** | 
Kolmekordse paisumisega aurumootor 850 hj |
| **Meeskond** | 
18 |

**Bungsberg** (vana nimega "Eva") oli Saksa kaubaaurik, mis uppus Tallinna lahes 24. märtsil 1943 miinitabamuse tõttu. Tänapäeval on Bungsberg populaarne sukeldumiskoht.

Ajalugu
-------

Bungsberg ehitati Hamburgis Howaldtswerke laevatehases ning anti 1924. aastal üle China Rhederei AG-le. Laeva tehasenumber oli 646. Lisaks ehitati veel kolm Eva sarnast laeva:

* Troja tehasenumbriga 643 anti 1922. aastal üle Deutsche Levante-linie'le
* Kreta tehasenumbriga 644 anti 1923. aastal üle Bremer Dampfschiffahrts Gesellschaft'le
* Syra tehasenumbriga 645 anti 1923. aastal üle Deutsche Levante-liniele

Bungsberg uppus 24. märtsil 1943 miinitabamuse tõttu (sakslaste andmetel oli tegemist 2 miiniga) kell 19.07. Tõenäoliselt olid miinid veesatud nõukogude lennukite poolt. Meeskonna saatuse kohta andmed puuduvad.
Sõjakeerises uppusid ka kõik teised sama seeria laevad.

Sukeldumine
-----------

Laeva vrakk lebab Naissaare lähistel otse kiilul 38 m sügavusel, tekid on 27–33 m sügavusel. Vrakk on ühes tükis ning hästi säilinud. Osaliselt on see kaetud traalide ja võrkudega, kuid mitte nii tihedalt, et see sukeldumist segama hakkaks. Laevakere on vööri lähedal paremas pardas miiniplahvatuse tõttu tugevasti vigastatud. Vasakus pardas ripub ankur, sealsamas lähedal on vraki kõrval põhjas näha uppunud paravani.

* 
*

Välislingid
-----------

|  |  |
| --- | --- |
|  | Pildid, videod ja helifailid Commonsis: **Bungsberg (laev)** |

* Bungsbergist sukeldumisklubi Maremark lehel
* (allveefotod)
**Delonte Maurice West** (sündinud 26. juuli 1983 Washingtonis) on USA endine elukutseline korvpallur, kes mängis korvpalliliigas NBA kokku kaheksa hooaega.

Ülikooliaastad
--------------

Pärast keskkooli lõpetamist mängis West Saint Josephi ülikooli meeskonnas, kus saavutas keskmisteks näitajateks 18 punkti ja 4,7 resultatiivset söötu mängus.

NBA karjäär
-----------

West värvati 2004. aasta NBA *draft*'ist 24. valikuna Boston Celticsisse. Esimesel hooajal võitles West vigastustega ja mängis ainult 39 mängu, milles viskas keskmiselt 4,3 punkti ja andis 1,4 resultatiivset söötu. 

2005/06. hooajal viskas West keskmiselt 11,8 punkti, andis 4,6 resultatiivset söötu ja võttis 4,1 lauapalli mängus.

28. juunil 2007 vahetati West koos Jeff Greeni ja Wally Szczerbiakiga Seattle SuperSonicsisse. Vastu sai Boston Celtics Ray Alleni ja Glen Davise.

21. veebruaril 2008 oli West osaline kolme meeskonna vahetustehingus, mis saatis Westi, Ben Wallace'i, Joe Smithi ja Wally Szczerbiaki Cleveland Cavaliersi meeskonda.

Cavaliersi eest kaks ja pool aastat mänginud West tõi selle ajaga keskmiselt 10,3 punkti, 3,1 lauapalli ja 3,6 tulemuslikku söötu mängus.

Pärast seda veel ühe hooaja esimeses koduklubis Celticsis (2010/11) ja ühe Dallas Mavericksis (2011/12) mänginud West jätkas seejärel karjääri NBA tütarliigas.

Välislingid
-----------

* Delonte West – NBA.com
* Delonte West – Basketball-Reference.com

  



| Cleveland Cavaliers 2007/2008. aasta NBA hooaja koosseis |
| --- |
| 1 Daniel Gibson | 3 Sascha Pavlovic | 4 Ben Wallace | 10 Wally Sczerbiak | 11 Zydrunas Ilgauskas | 13 Delonte West | 17 Anderson Varejao | 19 Damon Jones | 20 Eric Snow | 23 LeBron James | 27 Dwayne Jones | 32 Joe Smith | 33 Devin Brown | 41 Lance Allred | treener Mike Brown |
Apple Park Cupertinos 2019. aastal.
**Apple Park** on Apple Inc. peakorter, mis asub Ameerika Ühendriikides California osariigis Cupertinos.

See avati töötajatele 2017. aastal, mil käisid ehitustööd veel käisid. Sellega asendati Apple'i endine peakorter 1 Infinite Loop, mis avati 1993. aastal.

Apple Parki peahoone ringikujulise disaini projekteeris Norman Foster. Ehitise suure suuruse tõttu on saanud meedias nimeks "kosmoselaev".

Apple Park hõlmab 71 hektari suuruse linnaku. Apple Parki ringikujuline peahoone on neljakorruseline ja võtab enda alla 260 000 m². Hoone on kaetud maailma suurimate painutatud klaaspaneelidega. Katus on kaetud päikesepaneelidega. Hoone kasutab 100 protsendiliselt ainult taastuvenergiat. Apple'i asutaja Steve Jobs tahtis, et kogu ettevõtte peakorter ei näeks välja kui kontorpark, vaid et see oleks justkui looduse sisse sulanud. Kaheksakümmend protsenti kogu peakorteri alast moodustavad rohealad koos põuakindlate puude ja taimedega, mis on kõik kohalikud. Ala keskel asub tehistiik.

Apple Parkis asub muuhulgas ka Steve Jobs Theatre – maa-alune auditoorium, mis on nimetatud Steve Jobsi auks.

Apple Parkis töötab üle 12 000 inimese.

Viited
------

1. ↑  Ron Reisinger (31. mai 2016). "Apple Campus 2 Looking Good in New Drone Flyover". *Fortune* (inglise keeles). Vaadatud 21.01.2020.`{{netiviide}}`: CS1 hooldus: tundmatu keel (link)
2. ↑  ""New Apple Headquarters The Best Office Building In The World, Designed In London". *Business Interiors* (inglise keeles). London, Suurbritannia. 25. mai 2019. Vaadatud 21.01.2020.`{{netiviide}}`: CS1 hooldus: tundmatu keel (link)
3. ↑  Amy Moore (7. mai 2017). "Complete guide to Apple Park, Apple's new 'spaceship' campus". *Macworld UK* (inglise keeles). Vaadatud 21.01.2020.`{{netiviide}}`: CS1 hooldus: tundmatu keel (link)
4. ↑  Kyle Van Hemert (21. märts 2017). "Look Inside Apple's Spaceship Headquarters With 24 All-New Renderings". *WIRED* (inglise keeles). Vaadatud 21.01.2020.`{{netiviide}}`: CS1 hooldus: tundmatu keel (link)
5. 1 2  Chris O'Brien (4. juuni 2016). "A look at Apple's insanely ambitious tree-planting plans for its new spaceship campus". *VentureBeat* (inglise keeles). Vaadatud 21.01.2020.`{{netiviide}}`: CS1 hooldus: tundmatu keel (link)
**Agen** on linn Edela-Prantsusmaal Nouvelle-Aquitaine'i piirkonnas, Lot-et-Garonne'i departemangu keskus.
Asub Garonne'i jõe ääres.

Linnas asub kaksiklööviga ja omapärase arhitektuuriga Ageni katedraal, mille vanimad osad pärinevad 12. sajandist.

Sõpruslinnad
------------

* Venemaa Tuapse, Venemaa (1976)
* Saksamaa Dinslaken, Saksamaa (1975)
* Suurbritannia Llanelli, Suurbritannia (1989)
* Hispaania Toledo, Hispaania (1973)
* Jaapan Nishinomiya, Jaapan (1992)
* Ameerika Ühendriigid Corpus Christi, Ameerika Ühendriigid (1996)

Ageni plaan ja seda ümbritsevad vallad

Viited
------

1. ↑  Populations légales 2020

Välislingid
-----------

|  |  |
| --- | --- |
|  | Pildid, videod ja helifailid Commonsis: **Agen** |

* Ageni koduleht

Ageni linnastu

Agen – Aubiac – Boé – Bon-Encontre – Brax – Castelculier – Colayrac-Saint-Cirq – Estillac – Foulayronnes – Lafox – Le Passage – Pont-du-Casse – Roquefort – Saint-Hilaire-de-Lusignan – Saint-Jean-de-Thurac – Saint-Pierre-de-Clairac
**Charente'i departemang** on 2. järgu haldusüksus (departemang) Prantsusmaal Nouvelle-Aquitaine'i piirkonnas. Ta on nime saanud Charente'i jõelt, mis departemangu läbib. Ta on üks 83 algsest departemangust, mis moodustati pärast Prantsuse revolutsiooni.

Departemang jaguneb halduslikult:

| Ringkond | Elanike arv(2010) | Pindala(km²) | Kantoneid | Valdu |
| --- | --- | --- | --- | --- |
| Angoulême | 194 729 | 2217 | 16 | 153 |
| Cognac | 91 731 | 1471 | 9 | 112 |
| Confolens | 65 067 | 2268 | 10 | 139 |

Vaata ka
--------

* Charente'i departemangu haldusüksuste loend
* Courvoisier

Viited
------

1. ↑  Populations légales 2019

Prantsusmaa departemangud

Ain **·** 
Aisne **·** 
Allier **·** 
Alpes-de-Haute-Provence **·** 
Alpes-Maritimes **·** 
Ardèche **·** 
Ardennes **·** 
Ariège **·** 
Aube **·** 
Aude **·** 
Aveyron **·** 
Bas-Rhin **·** 
Belfort **·** 
Bouches-du-Rhône **·** 
Calvados **·** 
Cantal **·** 
Charente **·** 
Charente-Maritime **·** 
Cher **·** 
Corrèze **·** 
Corse-du-Sud **·** 
Côte-d'Or **·** 
Côtes-d'Armor **·** 
Creuse **·** 
Deux-Sèvres **·** 
Dordogne **·** 
Doubs **·** 
Drôme **·** 
Essonne **·** 
Eure **·** 
Eure-et-Loir **·** 
Finistère **·** 
Gard **·** 
Gers **·** 
Gironde **·** 
Guadeloupe **·** 
Haut-Rhin **·** 
Haute-Corse **·** 
Haute-Garonne **·** 
Haute-Loire **·** 
Haute-Marne **·** 
Haute-Saône **·** 
Haute-Savoie **·** 
Haute-Vienne **·** 
Hautes-Alpes **·** 
Hautes-Pyrénées **·** 
Hauts-de-Seine **·** 
Hérault **·** 
Ille-et-Vilaine **·** 
Indre **·** 
Indre-et-Loire **·** 
Isère **·** 
Jura **·** 
Landes **·** 
Loir-et-Cher **·** 
Loire **·** 
Loire-Atlantique **·** 
Loiret **·** 
Lot **·** 
Lot-et-Garonne **·** 
Lozère **·** 
Maine-et-Loire **·** 
Manche **·** 
Marne **·** 
Martinique **·** 
Mayenne **·** 
Meurthe-et-Moselle **·** 
Meuse **·** 
Morbihan **·** 
Moselle **·** 
Mayotte **·** 
Nièvre **·** 
Nord **·** 
Oise **·** 
Orne **·** 
Pariis **·** 
Pas-de-Calais **·** 
Prantsuse Guajaana **·** 
Puy-de-Dôme **·** 
Pyrénées-Atlantiques **·** 
Pyrénées-Orientales **·** 
Réunion **·** 
Rhône **·** 
Saône-et-Loire **·** 
Sarthe **·** 
Savoia **·** 
Seine-Maritime **·** 
Seine-et-Marne **·** 
Seine-Saint-Denis **·** 
Somme **·** 
Tarn **·** 
Tarn-et-Garonne **·** 
Val-d'Oise **·** 
Val-de-Marne **·** 
Var **·** 
Vaucluse **·** 
Vendée **·** 
Vienne **·** 
Vosges **·** 
Yonne **·** 
Yvelines
**Kärstna Kool** oli põhiharidust andev kool Viljandi maakonnas Viljandi vallas Kärstna külas.

Kool tegutses 1924. aastast kuni sulgemiseni 1. augustil 2014 Kärstna mõisa härrastemajas. Viimane direktor oli Anu Roht.

Ajalugu
-------

### Tekkelugu

Arhiivimaterjalide andmeil on Kärstnas kooliharidust antud juba 1767. aastast.[*viide?*]

Lembit Andreseni raamatu "Eesti rahvakooli ja pedagoogika ajalugu I: Eellugu ja algus kuni Põhjasõjani" (1997) andmetel sai Kärstna koolilugu alguse juba 1687. aastal. Ei ole aga täpseid andmeid, kas koolitöö toimus pidevalt või vaheaegadega ja kus seda tehti.[*viide?*]

Koolimaja täpsem asukoht on teada alates 1819. aastast, kui Kärstna mõisa omaniku kindralleitnant Reinhold von Anrepi lesk Caroline kinkis koolile pool vakamaad (910 m²) põllumaad ning lasi sellele ehitada koolihoone.[*viide?*]

28. septembril 1819 andis kohalik luteri õpetaja uuele koolimajale oma õnnistuse.[*viide?*]

1890. aastal hävis koolimaja tulekahjus ning samasse kohta seda enam uuesti ei ehitatud.[*viide?*]

Uue koolihoone jaoks ostis vald mõisalt Põrgas 41 vakamaa suuruse maatüki. Ehitati uus koolihoone, mis sai valmis 28. novembril 1891 ja kus toimus õppetöö 1924. aastani. Seejärel koliti kool Hendrik Adamsoni eestvedamisel Kärstna mõisa härras­temajja, kus kool tegutses kuni sulgemiseni 1. augustil 2014.

### Kooli arengu etapid

* ... –1819 mõisakool
* 1819–1902 valla luteri kool
* 1902–1917 ministeeriumikool
* 1917–1944 6-klassiline algkool
* 1944–1961 7-klassiline kool ehk mittetäielik keskkool
* 1961–1988 8-klassiline kool
* 1988–1992 Kärstna 9-klassiline Kool
* 1992–2009 Kärstna Põhikool
* 2009–2014 Kärstna Kool

Viited
------

1. 1 2  Veli, Katri; Hanson, Eha. Kärstna kool sai oma raamatu. Maaleht, 20. juuni 2012.
2. ↑  Koorep, Sigrid. Auväärse ajalooga haridustemplid pidasid viimast aktust. 6. juuni 2014.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Kärstna mõis** |

* Kärstna Põhikooli koduleht
* Suletakse 245-aastase ajalooga Kärstna kool, Seitsmesed Uudised, 27. veebruar 2014
**Dellach** (sloveeni *Dole*) on vald Austria Kärnteni liidumaal Hermagori ringkonnas.

Omavalitsusüksuse ala asub ülemises Gaili orus, naaberomavalitsuste Kötschach-Mautheni (läänes) ja Kirchbachi (idas) vahel. Karni Alpid lõunas moodustavad piiri Paularoga Itaalias. Põhjas kõrgub Reißkofeli mägi (2371 m), Gailtali Alpide kõrgeim tipp Lienzi Dolomiitidest idas.

Ajalugu
-------

Arheoloogilised leiud Gurina asunduses annavad tunnistust asustusest Hallstatti kultuuri ajal, mil seal elanud keldid sulatasid vaske müntide vermimisest. Sellest sai üks esimesi Rooma linnu tänapäeva Austrias, kui ala oli osa Noricumi provintsist.

Doelachi küla on esmamainitud 1370. aasta dokumendis; nimi on tõenäoliselt tuletatud slaavi *dolinast*: "org". Kirik naabruses asuvas Sankt Danielis on pärit Karolingide aegadest. Pikka aega olid valdused Görzi krahvide käes, kuni need läksid Austria Habsburgidele. Tänapäevane omavalitsus loodi 1850. aastal.

* Püha Nikolause kirikPüha Nikolause kirik
* Gaili jõgi, vasakul Reißkofeli mägiGaili jõgi, vasakul Reißkofeli mägi

Viited
------

1. ↑  Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.

Hermagori ringkonna vallad

* Dellach
* Gitschtal
* Hermagor-Pressegger See
* Kirchbach
* Kötschach-Mauthen
* Lesachtal
* Sankt Stefan im Gailtal